โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก)  กำลังดำเนินงานก่อสร้างรถไฟฟ้า ย่านฝั่งธนบุรี ตามแนวถนนถนนประชาธิปก ผ่านแยกบ้านแขก  วงเวียนใหญ่ และ ถนนสมเด็จพระเจ้าตากสิน  โดยช่วงแรกจะดำเนินงานก่อสร้างกำแพงกันดินของตัวสถานีรถไฟฟ้าใต้ดิน ประกอบด้วย สถานีสะพานพุทธฯ สถานีวงเวียนใหญ่ และสถานีสำเหร่    ทั้งนี้ ในการก่อสร้างสถานีรถไฟฟ้าใต้ดิน นั้น มีความจำเป็นรื้อย้ายสะพานลอยออก (ชั่วคราว)  เพื่อก่อสร้าง โดยจุดดังกล่าวที่มีการรื้อย้ายสะพานลอยออกนั้น เป็นงานก่อสร้างตัวสถานี  โดยบริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) ผู้รับจ้างงานออกแบบและก่อสร้างอุโมงค์ทางวิ่งและสถานีใต้ดิน โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) สัญญาที่ 4 ช่วงสะพานพุทธ – ดาวคะนอง  ทั้งนี้ หลังจากรื้อย้ายสะพานลอย ทางโครงการฯ ได้จัดเตรียมเจ้าหน้าที่เพื่ออำนวยความสะดวกให้กับผู้ใช้ทางข้ามม้าลายแล้ว  ทั้งนี้ การปิดเบี่ยงจราจรเพื่อดำเนินงานดังกล่าว อาจทำให้ผู้ใช้เส้นทางไม่ได้รับความสะดวกในการเดินทางและอาจมีเสียงดังรบกวนในวันเวลาดังกล่าว  ต้องขออภัยมา ณ โอกาสนี้ โดยผู้ใช้เส้นทางสามารถสอบถามรายละเอียดการปิดเบี่ยงจราจรได้ที่หมายเลข 08 4356 5211
เนื่องจากมีการสร้างรถไฟฟ้าสายสีม่วง แล้วจำเป็นต้องมีการยกเลิกการใช้งานสะพานลอยบริเวณจุดนี้ ทำให้สร้างความลำบากในการเดินทาง ทั้งนี้ยังต้องข้ามถนนโดยใช้ทางม้าลายในจุดใกล้เคียงกัน ด้วยเหตุนี้จึงอยากรบกวนให้ทางโครงการจัดหาพนักงานมาโบก-หยุดรถเพื่อให้คนข้ามทางม้าลายในชั่วโมงเร่งด่วนครับ
จัดการปัญหาได้ตรงจุด